***IV ПРАВИЛА ПОНАШАЊА УЧЕНИКА***

***Обавезе ученика***

***Члан 22.***

***Ученик има обавезу да:***

* Редовно похађа наставу и извршава школске обавезе
* Поштује школска правила, одлуке директора и органа школе
* Ради на усвајању знања, вештина и вредносних ставова прописаних школским програмом, прати сопствени напредак и извештава о томе наставнике и родитеље, односно старатеље;
* У поступку оцењивања покаже своје стварно знање без коришћења разних облика преписивања и других недозвољених облика помоћи;
* Не омета извођење наставе и не напушта час без претходног одобрења наставника ;
* Поштује личност других ученика, наставника и осталих запослених у школи;
* Чува имовину школе и чистоће и естетски изглед школских просторија;
* Стара се о очувању животне средине и понаша у складу са правилима еколошке етике.

***Долазак у школу***

***Члан 23.***

Ради уласка у Школу и изласка из Школе, одређена су два улаза (излаза);

* Улазак,излазак и кретање у згради Школе ученици су дужни обавити у тишини, реду и миру.
* **Кретање ходницима школе и степеништем је десном страном.**
* **Учионицу пре почетка наставе и после одмора откључава наставник који има час у тој учионици.**
* **Учионице су закључане за време великих одмора, по пријему ученика који долазе на час.**
* **Ученик долази у Школу најкасније 5 минута пре почетка часа**, а после знака за почетак часа треба да се налази на свом месту, спреман за његов почетак.
* **Ученик је дужан да устајањем и прекидањем са свим дотадашњим активностима поздрави наставника који улази у учионицу**, а после знака за почетак часа треба да се налази на свом месту , спреман за почетак.
* Ако се час не одржава у учионици, ученици ће отићи испред просторије у којој ће се одржати час ( кабинет и др) и тамо сачекати долазак наставника.
* Ученици који имају час физичког одлазе до свлачионица и припремају се за час фзв. **Свлачионице отвара помоћни радник који и дежура до доласка наставника. Наставник физичког на почетку часа закључава свлачионице, а ученици који (оправдано) касне јављају се помоћном раднику који му омогућава пресвлачење и поново закључава свлачионицу.**
* Са доласком предметног наставника ученици могу ући у одређену просторију и у миру се припремају за почетак часа.
* Ако предметни наставник касни на час, ученици морају остати на својим местима у тишини, не ометајући извођење наставе у суседним одељењима. **Ако предметни наставник касни више од 5 минута од почетка часа редар је обавезан да се обрати педагогу, психологу или директору, а ако њих нема**, **секретару или неком од наставника**.

***Члан 24.***

* **Ученик који касни на час, после куцања и извињења улази на час и у тишини седа на своје место.**

**Предметни наставник је у обавези да евидентира свако кашњење или недолазак на час.**

* **Ученик који је дошао у школу не може пре краја наставе да напушта школу без пратње одрасле особе(родитељ,старатељ, наставник,лекар, радник школе...). Уколико ученику није добро Школа позива родитеља, односно старатеља. Уколико се процени да је ситуација хитна ( тежа болест или тежа повреда која изискује хитну лекарску интервенцију ) позива се хитна помоћ и ИЗУЗЕТНО се врши транспорт ученика до здравствене установе (уз одобрење хитне помоћи) и о томе се ОДМАХ обавештава родитељ.**
* У случају потребе, радници Школе указују основну помоћ ученику

( заустављање крварења...)

***Члан 25.***

***Правдање изостанака***

* Врши се по Правилнику о правдању изостанака. И Закону о основама система образовања и васпитања. Налази се на сајту школе
* ***Правила облачења и личне хигијене***

***Члан 26.***

Ученик је дужан да у Школу долази уредан и прикладно одевен за радне активности. Под правилним одевањем и изгледом за радне активности подразумева се да:

* **одећа ученика мора да покрива стомак и рамена и не сме да буде провидна.**
* **у Школу се не може долазити у мајици са бретелама и са непримереним деколтеом.**
* **Ученик мора да пази да му се доњи веш не види без обзира у каквом положају му се тело налази- седи, нагиње се или пише по табли;**
* **Сукње, односно кратке панталоне за дечаке и девојчице могу бити најкРаће 10 цм изнад колена- не може се долазити у школу у шорцевима и мини сукњама.**
* **У Школу није дозвољено долазити у папучама и обући са непримерено високим штиклама или платформом**.
* **Није дозвољено ношење капа, капуљача и наочара за сунце на часу им школској згради.Ученик може у школи и на часовима носити капу или качкет само уз писану сагласност директора школе.**
* **У Школу није дозвољено долазити у „поцепаној“ одећи.**
* **Девојчице у Школу не могу долазити нашминкане , осим сјаја за усне и треба да су уредно очешљане, што подразумева фризуру при којој коса не заклања лице и очи током рада.Исто правило се односи и на фризуре дечака.**
* **Ученица која дође у Школу нашминкана дужна је да, на захтев наставника, уклони шминку.**
* **У Школу није дозвољено ученику да долази са пирсингом било које врсте. Ученик који има пирсинг дужан је да га, пре доласка у Школу, уклони.Уколико то не уради код куће, дужан је да то уради у Школи, на захтев наставника.**
* **Ученик мора имати посебне патике за улазак у фискултурну салу и одговарајућу опрему за физичко васпитање.**
* **Ученик мора да има одговарајућу опрему за рад у кабинетима где је то неопходно у складу са упутствима наставника.**

**Ученика који у Школу дође непристојно или неприкладно одевен биће опоменут, а родитељ или старатељ биће позван да га одведе кући да се пресвуче.Изостанци за време пресвлачења биће евидентирани као неоправдани**.

**Уколико ученик поново дође у школу неприкладно одевен поново се позива родитељ да га одведе, против ученика се води васпитно дисциплински поступак , а Школа обавештава центар за социјални рад да родитељ не води бригу о детету.**

***Понашање за време трајања наставе***

***Члан 27.***

**Ученику је у Школи забрањено да:**

* **Уноси оружје, оруђе( осим за потребе наставног процеса) и друга средства којима се могу нанети озледе, угрозити живот ученика и зпослених , односно нанети штета школској и личној имовини**
* **Да уноси експлозивна средства као што су петарде и друга пиротехничка средства или да их користи у дворишту школе.**
* **Долази у школу у алкохолисаном стању, односно под дејством наркотика, уноси односно користи алкохол, опијате, наркотичка средства и друга средства са психоактивним супстанцама која могу угрозити здравље ученика.**
* **Убеђује, подстрекује или на било који начин наводи другог ученика да користи наведена средства са психоактивни дејством-**
* **Психичким или физичким насиљем решава међусобне сукобе.**
* **Пуши у просторијама Школе или школском дворишту.**
* **Седи на геленедрима или штоковима прозора.**
* **Пљује и псује у Школи или школском дворишту.**
* **Самовољно напушта час и друге активности у којима учествује као ученик.**
* **У поступку провере знања користи различите методе и технике преписивања или друге недозвољене облике помоћи.**
* **Улази у зборницу и друге службене просторије Школе без позива, односно одобрења.**
* **Напушта час пре краја часа ако има закључну оцену или одговарања другог предмета.**
* **Прави буку, пушта гласну музику или се довикује у ходницима Школе или у дворишту Школе за време часа или на одморима.**
* **Баца предмете кроз прозор учионице у двориште Школе.**
* **За време малих одмора напушта школску зграду**
* **За време великих одмора напушта школско двориште**
* **Да шутира или баца лопту у дворишту или школској згради ван спортских терена или сале Школе.**
* **Уноси у школу предмете веће вредности , као и већу количину новца.**

**Школа је у обавези да према ученику који је прекршио наведене забране поведе васпитно дисциплински поступак. Најблажа изречена мера може бити укор директора школе, у поновљеном случају строги укор наставничког већа са премештајем у другу школу.**

* Обавеза ученика је да брине о хигијени школских просторија и школске средине у целини.
* Ученик који је примећен да баца ђубре у школско двориште обављаће друштвено корисни рад – чишћење школског дворишта ( сат времена за свако бацање)
* Ученик који шара по зидовима и намештају школе дужан је ( родитељ) да објекат, намештај) доведе у чисто стање. У зависности од степена штете биће му изречена мера : друштвено корисног рада.
* Ученик је дужан да се дисвциплиновано понаша у учионици и другим просторијама Школе за време трајања наставе, других облика образовно васпитног рада, испита, културних,спортских и других активности.
* Ученик је дужан да води рачуна о својим одевним предметима, прибору и опреми, а посебно за време трајања школског одмора.
* Излазак са часа није дозвољен, осим у случају преке неодложне потребе или из здравствених разлога, по одобрењу предметног наставника.
* Ученици су дужни да чувају цвеће и друго зеленило од уништења и оштећења.
* Ученику је забрањено да оштећује школску имовину, односно туђу имовину за време посета или извођења дела програма рад ван Школе( излета , екскурзија).
* Никакво самоиницијативно, групно или лично напуштање часа није дозвољено. Ученици о својим евентуално ускраћеним правима и потребама најпре обавештавају одељењског старешину, педагога,психолога или директора Школе.
* Ако ученик унесе у просторије Школе средства која могу бити опасна по здравље и живот других лица, ученици, односно запослени о томе одмах обавештавају одељењског старешину и директора школе. Опасни предмет се одузима и о томе се обавештава родитељ, центар за социјални рад , по потреби и најближа станица полиције.

***Члан 28.***

Уколико ученик својим понашањем омета рад на часу, предметни наставник је обавезан да опомене ученика, а ако се исти и даље неодговорно понаша, уписује га у дневник. Уколико је понашање такво да угрожава личну безбедност присутних, предметни наставник позива педагошку службу или директора који ће ученика извести из учионице и позвати његове родитеље да га умире или одведу кући.

Против тог ученика покреће се васпитно дисциплински поступак. За поновљено дрско понашање истог ученика Школа подноси пријаву центру за социјални рад о васпитној запуштености ученика.

* Ученик због недисциплине која не угрожава одржавање наставе или безбедност присутних не може бити избачен са часа, као ни добити слабу оцену.
* Одговарање ученика који је немиран не спада у кршење права ученика.
* За време часа забрањено је конзумирање хране и пића, семенки, жвакаћих гума и сл. због чега ће бити ученик уписан у напомени у дневнику.
* Ученик који грицка семенке или баца жваке по дворишту или Школи поред спроведеног поступка добиће и меру чишћења школског дворишта или објекта школе .
* На постављање питања, захтева, тражење допунских објашњења и одговора, ученици имају право, по одобрењу предметног наставника. Свој захтев ученик изражава дизањем руке.
* **Ученицима за време часова није дозвољено да користе мобилни телефон , на било који начин. Најстроже је забрањено снимање и фотографисање часова, наставника, другова и другарица, школског дворишта.**
* Свака злоупотреба мобилног телефона је тежак прекршај и телефон се одузима до доласка родитеља на разговор. Обавеза Школе је да против ученика , који је злоупотребио мобилни телефон, покрене васпитно, односно васпитно дисциплински поступак, у зависности од тежине прекршаја.
* **За време часова мобилни телефони морају бити искључени.**
* **Свако кршење правила о употреби мобилног телефона од стране наставника ученици (родитељи) пријављују директору Школе.**
* Сваки ученик мора имати свој прибор за рад и књиге и не може ометати рад тражењем прибора од других ученика.
* Ученик је дужан да на време обезбеди вежбанку за писмене задатке из предмета за којих постоји писмени задатак, а најкасније је мора донети у последњој радној недељи која претходи првом писменом задатку.
* Ученик не сме да ради писмени задатак на папирима.
* Вежбанке за писмене задатке после исправке стоје код предметног наставника и не могу се износити из Школе.
* Школа је дужна да до краја треће недеље у сваком полугодишту на својој интернет страници и огласној табли Школе објави распоред одржавања писаних провера знања.
* Предметни наставник је у обавези , најкасније до 15.09. да писаним путем обавести директора школе да неко од ученика нема набављен прибор за рад.Директор Школе ће од родитељ затражити да купе уџбенике или средства за рад , а по потреби и обавестити центар за социјални рад.
* Ученик је дужан да чува од оштећења ђачку књижицу, сведочанство и друге јавне исправе које издаје Школа.
* Ученик не сме да преправља и дописује податке на исправама које издаје Школа. Уџеник који преправља и дописује податке у школској евиденцији или исправама које издаје Школа чини тежу повреду обевезе ученика.
* Ученик је дужан да родитељу, односно старатељу да на потпис ђачку књижицу у коју одељењски старешина уноси обавештења , успех, васпитну или васпитно дисциплинску меру и друго.

***Лажно представљање***

***Члан 29.***

Ученик не сме лажно да се представља или да на било који начин доводи у

заблуду наставника или другог запосленого свом идентитету.

***Чување имовине школе***

***Члан 30.***

* Ученици су дужни да чувају школску имовину и користе је према предвиђеној намени. Ученик који уништи или оштети школску имовину дужан је да надокнади штету.Уколико се не може утврдити који ученик је начинио штету, исту надокнађују сви ученици солидарно.

***Међусобни односи у Школи***

***Члан 30.***

Односи међу ученицима треба да буду засновани на међусобној сарадњи и помоћи, уважавању и поштовању линости, поштовању различитости и пристојном опхођењу.

* Ученици не смеју да коментаришу рад и понашање других ученика, да се подсмевају, омаловажавају или на било који начин дискриминишу другог ученика.
* Међусобне неспоразуме и сукобе које ученици сами не могу да реше на адекватан начин, ученици решавају у оквиру одељењске заједнице, уз посредовање одељењског старешине, психолога, односно педагога или дежурног наставника.
* Ученици су дужни да се пристојно понашају према наставницима и осталим запосленима у школи.
* Ученици не смеју да коментаришу рад или понашање наставника или других запослених Школе сем на одељењским састанцима са својим одељељским старешином, психологом,педагопгом или директором Школе, када своје примедбе могу изнети на начин да не вређају достојанство и личност наставника или других запослених.
* Међусобне неспоразуме и сукобе ученика и наставника решава одељењски старешина, који ће по потреби укључити педагога, психолога или директора Школе.

***Електронско насиље***

***Члан 31.***

**Забрањена је било каква претња ученику,родитељу, запосленом или Школи коришћењем телефона, мобилног телефона , интернета или електронске поште.**

**Забрањено је без сагласности ученика, родитеља , наставника или директо ра снимати мобилним телефонима или камерама фотографије или видео материјале на којима су ученици, родитељи или запослени Школе као и сама Школа, односно школско двориште**

**Забрањено је медијске садржаје без сагласности свих актера медијских садржаја стављати на интернет или размењивати мобилним телефонима.**

**Ако се насилни садржај налази на интернету Школа ће се постарати да сав садржај сними или скине и похрани га ради доказа у школском рачунару.**

**Ученику који шаље поруке насилног карактера мобилним телефоном биће заплењен мобилни телефон до доласка родитеља или полиције.**

**Ученик који се бави електронским насиљем чини тежу повреду обавезе.**

***Обавезе редара***

***Члан 32.***

Одељењски старешина у свом одељењу одређује по два редара са списка ученика (прозивника) који дужност редара обављају у трајању од недељу дана.

Дужности ученика као редара су да:

* Пријаве одмах штету коју установе приликом доласка у учионицунаставнику, одељењском старешини, домару или радници на одржавању хигијене, као и да пријаве свако оштећење школске или личне имовине које се учини за време наставе или по завршеној настави, пре одласка кући.
* Пријављују наставницима одсутне ученике ради евидентирања; воде рачуна о реду и чистоћи у учионици;
* Позову радницу на одржавању хигијене да испразни корпу за отпатке уколико се она напуни у току дана:
* Прикупљају евентуално заборављене ствари ученика које предају помоћним радницима, одељењским старешинама;
* Обављају и друге послове по налогу одељењског старешине или предметног наставника.

***Обавезе дежурног ученика***

***Члан 33.***

* + - * У Школи се спроводи дежурство по два ученика за сваку смену.
			* Дежурају ученици седмог и осмог разреда.
			* Ученици дежурају по азбучном реду .
			* Дежурни ученик не може бити ученик који има више од две недовољне оцене, као ни ученик који има изречене васпитне , односно, васпитно дисциплинске мере.
			* Дужности дежурног ученика су да:
* Дежура на месту на којем је распоређен
* Не дозволи окупљање других ученика око места на којем је дежуран.
* Легитимише странке на улазу у Школу , упише податке у књигу дежурства и одсведе их до места на које су се упутили.
* Љубазно се опходи према странкама;
* Не напушта место дежурства без одобрења дежурног наставника.
* Се консултује са дежурним наставником у случају недоумице.
* Долази на дежурство 15 минута пре почетка наставе, а завршава 15 минута по завршетку последњег часа у својој смени.

***Правила понашања родитеља, односно стартеља ученика***

***Члан 34.***

Школа очекује од родитеља :

* Да редовно прати понашање, учење и успех свог детета , да прати да ли ученик редовно похађа наставу, односно редовно се информише се о томе.
* Да благовремено обавести одељењског старешину о разлозима изостајања ученика са наставе.
* Да не правда изостанке ученику без покрића или да лажно представља разлоге изостајања ученика.
* Да се укључе у напоре Школе и да подрже Школу у жељи да њихова деца израсту у одговорне и образоване младе људе.
* Да пред ученицима не коментарише оцењивање , односно не доноси суд о томе да ли његово дете зна и за коју оцену: поступак подношења жалби и приговора на оцену прописан је законом.
* Да сарађује са одељењским старешином и предметним наставницима.
* Да поштује Школу као јавну установу и у њу долазе уредни и примерено одевени.
* Да према својим могућностима, доприноси остваривању планираних задатака Школе, побољшању услова живота и рада у Школи.
* Да благовремено и у року испуњава обавезе детета према Школи које се тичу материјалних давања.
* Да надокнаде штету коју је ученик начинио Школи.

**Недопустива је било која врста претње, притиска или уцене од стране родитеља, а посебно на крају наставне године.**

***Члан 35.***

Родитељу,односно старатељу или другом лицу које користи услуге Школе забрањено је да :

* Уноси оружје, оруђе и друга средства којима се могу нанети озледе, угрозити живот ученика и запослених, односно нанети штета школској и личној имовини. Изузетак чине службена лица полиције док су на дужности и школски полицајац.
* Пуши у просторијама и дворишту Школе.
* Уноси , односно користи алкохол, опијате, наркотичка средства и друга средства са психоактивним дејством.
* Самовољно решава сукобе са запосленима, другим родитељима или ученицима употребом силе, вербалним нападом , оруђем или оружјем.
* Вулгарним и непристојним речима комуницира са својим дететом, другим ученицима, радницима Школе или трећим лицима.
* Вређа или физички кажњава своју или другу децу у Школи.
* Врше политичку пропаганду међу ученицима ученицима , родитељима и радницима Школе у Школи.
* Афирмише рад секти
* Користи мобилни телефон на начин да омета извођење наставе.

***Члан 36.***

**Родитељи могу да долазе у Школу код наставника, односно одељењског старешине у време пријема родитеља или на заказани састанак.**

По уласку у школу, родитељи се обраћају дежурном ученику који ће евидентирати долазак и обавестити ученика( уколико је родитељ дошао по њега), односно упутити родитеља код одговарајућег лица у Школи.

Пријем родитеља обавља се у просторији за пријем родитеља ( од 17.11. пријем родитеља ће се обављати у садашњој просторији помоћно техничког особља) .

Пријем родитеља може се обављати и у канцеларији директора школе ( са или без присуства директора)

Наставно особље односно родитељи могу захтевати да се разговор обавља само уз присуство треће особе.

Захтев се предаје у секретаријату школе а насловљен је на директора школе.

Наставници и стручни сарадници дужни су да родитељима ученика пруже потпуне информације које се односе на остваривање резултата учења и рада и владања ученика, као и на остваривања права ученика у Школи.

Наставници и стручни сарадници дужни су да јавно истакну распоред пријема родитеља. Наставник, односно одељењски старешина може да закаже разговор и у друго време које одреди у складу са својим обавезама. Ван тог времена, осим у оправданим и хитним случајевима, нису дужни да родитеље који дођу приме на разговор.

У контактима са наставницима , стручним сарадницима, директором или другим запосленима у Школи, другим родитељима или старатељима ученика или другим ученицима, родитељи су дужни да се придржавају општих норми понашања, поштују личност запослених и ученика и чувају углед школе.

***Пријем родитеља не остварује се последње наставне недеље у школској години.***

***Последње наставне недеље родитељи могу да остварују сарадњу и да долазе само код одељењског старешине и то ради правдања изостајања ученика.***

***Члан 37.***

Родитељ је дужан да своје дете, уколико га доводи у Школу , допрати до улаза у Школу, уместо да га прати кроз ходнике или до учионице, чиме ремети рад и ред осталих ученика и запослених.

Родитељи који децу доводе у продужени боравак децу доводе до просторија продуженог боравка.

***Члан 38.***

Уколико се у контакту са запосленима у школи родитељ (старатељ) непримерено понаша, вређа наставника, другог ученика или се насилно понаша, запослени који је примио родитеља ће одмах прекинути разговор и обавестити о томе директора .

Уколико је понашање било крајње непримерено и насилно директор Школе има законску обавезу да позове полицију и обавести тужилаштво.

***ЧЛАН 39.***

Школа може да прикупља финансијска средства од ученика и то за : набавку уџбеника у претплати, осигурање ученика, плаћање услуге ручка за ученике у продуженом боравку, екскурзије и излете ученика, претплате за часописе, позоришне представе, излете, игранке ученика, хуманитарне акције...

Школа може да прикупља финансијска средства и кроз „ђачки динар“ ( само под условом да одлуку донесе Савет родитеља. У том случају средства се прикупљају на бази добровољности).

Тако прикупљена средства користе се за побољшање услова образовања и васпитања у погледу простора, опреме и наставних средстава, за остваривање програма који нису делатност Школе, за исхрану и помоћ ученицима, а о њиховој висини и утрошку одлуку доноси Савет родитеља.

***Члан 40.***

Одредбе ових Правила важе за све ученике ученике, родитеље ученика, запослене и друга лица која долазе у Школу.

Са одредбама овог Правила одељењске старешине дужне су да упознају родитеље на почетку школске године, а подсећају стално.